প্রথম ম্যাচে পাকিস্তানকে হারিয়েই বর্তমান চ্যাম্পিয়ন বাংলাদেশের সেমিফাইনাল নিশ্চিত হয়েছিল। তাই গ্রুপের দ্বিতীয় ম্যাচটি ছিল বলা যায় প্রতিপক্ষ বাছাইয়ের। নেপালের বিপক্ষে এ ম্যাচ ড্র করলেই গ্রুপ চ্যাম্পিয়ন হবে লাল-সবুজ জার্সিধারী কিশোরীরা। এমন হিসেব সামনে থাকলেও গোলাম রাব্বানী ছোটনের শিষ্যরা ছিলো অপ্রতিরোধ্য। প্রতিপক্ষকে মুহুমুহু আক্রমনে ব্যস্ত রেখেছে তুহুরারা। প্রথমার্ধের মত দ্বিতীয়ার্ধেও নেপালের রক্ষনে চাপ অব্যাহত রেখে আরো দুটি গোল আদায় করে নেয় বাংলাদেশ। ৫১ মিনিটে বাংলাদেশ দলের অধিনায়ক মারিয়া মান্ডা ব্যবধান দ্বিগুণ করেন। ৬৭ মিনিটে তৃতীয় গোলটি করেন সাজেদা খাতুন।এর আগে দিনের প্রথম ম্যাচে স্বাগতিক ভুটানকে ১-০ গোলে হারিয়ে ‘এ’ গ্রুপ চ্যাম্পিয়ন হয়েছে ভারত।